**A Bükk Ring kerékpáros teljesítménytúra rendezvényre vonatkozó általános információk és részvételi feltételek**

**2025**

**A rendezvény célja:**

A Bükk Ring – a Ring sorozat nyolcadik állomásaként ­az Aktív Magyarország Program támogatásával megvalósuló olyan kerékpáros teljesítménytúra, melynek célja a kerékpározás és az aktív életmód népszerűsítése. Az eseményre azok nevezését is várjuk, akik soha nem vettek még részt kerékpáros rendezvényen indulóként vagy nem rendelkeznek nagy kerékpáros rutinnal, hiszen az esemény elsősorban nem profiknak szól!

**A szervező:**

A rendezvény a Magyar Kerékpáros Turisztikai Szövetség (MAKETUSZ) megbízásából a HOTE Sportegyesület szervezésében valósul meg.

**A REndezvény helyszíne, időpontja:**

**A rajt/cél központ:** Miskolc, Szeleta-Park 3535 Miskolc, Hegyalja utca 245.

**Térkép:** [**https://maps.app.goo.gl/JpEW6nCJHZP3Q1nh6**](https://maps.app.goo.gl/JpEW6nCJHZP3Q1nh6)

**Időpont:**

Rajt/cél központ nyitása: 2025. augusztus 30. 8:30 óra

Rendezvény vége: 2025. augusztus 30. 18:00 óra

A rajtok időpontja:

hosszú táv: 2025. augusztus 30. 10:00 óra

rövid táv: 2025. augusztus 30. 10:05 óra

A rajtcsomagok és a rajtszámok átvételére a rajt/cél központ nyitását követően (2025. augusztus 30. 8:30 óra) van lehetőség!

**A választható távok:**

* **hosszú táv**: 110 km, 1 600 m szintemelkedés

útvonal: <https://ridewithgps.com/routes/51504957>

útvonal leírása:

Majális Park, Hámori-tó, Jávorkút, Nagy-mező, Bánya-hegy (Frissítő pont), Oldal-vögyi elágazás, Völgyfőház, Bükkzsérc, Cserépfalu, Bogács, Tard, Tibolddaróc, Bükkábrány (2. Frissítő pont), Sály, Lator-út, Dámvad-kert, Bekényi elágazás, Lófő-tisztás, Bükkszentkereszt, Hollóstető, Lillafüred, Majális park.

Figyelem!

Az útvonal több helyen rossz minőségű aszfaltot, esetleg sárfelhordást tartalmazhat.

Kiemelt területek:

A Völgyfőház és Bükkzsérc között ereszkedés jól járható, de sok helyen kátyús, oda kell figyelni, a Dámvadkert és a Bekényi elágazás közötti 2 km-es szakaszt a tavalyi Bükk Ring előtt zúzalékkal szórták le, ami az eltelt közel egy év alatt összetömörödött, nagyon jól használható

Kérjük az adott szakaszokon kiemelt figyelemmel közlekedjetek!

**Javasoljuk a 25 mm-es vagy annál szélesebb országúti gumi vagy gravel/trekking kerékpárok használatát!**

**Frissítés: 2 frissítő pont (mindegyik frissítőponton: sós és édes rágcsálnivaló, izó, víz és gyümölcs)**

-25. km-nél Bánya-hegyi elágazás

-73. km-nél Bükkábrány

illetve a célban 1 adag étel (húsos és húsmentes)

* **rövid táv: 47 km, 720 m szintemelkedés**

útvonal: <https://ridewithgps.com/routes/51504959>

útvonal leírása:

Szeleta-Park, Hámori-tó, Jávorkút, Nagy-mező, Bánya-hegy, Répáshuta Csillagda, Hollóstető – Lillafüred - Szeleta-Park

Figyelem!

Jávorkút - Nagy-mező közötti szakaszon az aszfalt néhol töredezett, hiányos, esetleg sárfelhordás tapasztalható. Kérjük az adott szakaszon kiemelt figyelemmel közlekedjetek!

**Javasoljuk a 25 mm-es vagy annál szélesebb országúti gumi vagy gravel/trekking kerékpárok használatát!**

**Frissítés: 1 frissítő pont**

25. km-nél Bánya-hegyi elágazás (**sós és édes rágcsálnivaló, izó, víz és gyümölcs)**

illetve a célban 1 adag étel (húsos és húsmentes).

**A frissítés során saját kulacsot szükséges használni, műanyag poharat nem tudunk biztosítani!!!**

Az útvonalat a szervezők biztosítják legfeljebb forgalomkorlátozás mellett, de útzár nem lesz!!!

**Nevezés, IDŐMÉRÉS:**

A rendezvényen való részvétel feltétele a nevezés és a nevezési díj befizetése.

Nevezni kizárólag a <https://sportnaptar.hu/bukk-ring_CA4CCEFA5E700718> weboldalon lehet, ez érvényes a helyszínen történő nevezésre is! **A nevezési díj visszatérítésére 2025. augusztus 23. napjáig történő lemondás esetén van lehetőség, ezt követő lemondás esetén a nevezési díjat nem térítjük vissza!** Készpénzt nem fogadunk el a helyszínen sem! Nevezni a rajt előtti utolsó óráig lehet, de akkor is kizárólag online a <https://sportnaptar.hu/bukk-ring_CA4CCEFA5E700718> weboldalon!

**Nevezési díjak:**

**EGYÉNI NEVEZÉS**

**Hosszú táv éremmel (maximum 140 fő nevezhet):**

2025. július 3. – 2025. augusztus 23. közötti előnevezés esetén: 5 500 Ft

2025. augusztus 24. - 2025. augusztus 28. közötti előnevezés esetén: 6 500 Ft

2025. augusztus 29-30-án 7 500 Ft

**Rövid táv éremmel (maximum 110 fő nevezhet):**

2025. július 3. – 2025. augusztus 23. közötti előnevezés esetén: 5 000 Ft

2025. augusztus 24. - 2025. augusztus 28. előnevezés esetén: 6 000 Ft

2025. augusztus 29-30-án 7 000 Ft

**Hosszú táv érem nélkül (nincs létszám limit):**

2025. július 3. – 2025. augusztus 23. közötti előnevezés esetén: 4 000 Ft

2025 augusztus 24. - 2025. augusztus 28. közötti előnevezés esetén: 5 000 Ft

2025. augusztus 29-30-án 6 000 Ft

**Rövid táv érem nélkül (nincs létszám limit):**

2025. július 3. – 2025. augusztus 23. közötti előnevezés esetén: 3 500 Ft

2025 augusztus 24. - 2025. augusztus 28. közötti előnevezés esetén: 4 500 Ft

2025. augusztus 29-30-án 5 500 Ft

**CSAPAT NEVEZÉS**

**(a nevezési díjak/fő értendő)**

**Hosszú táv éremmel (maximum 3 db csapat nevezhet):**

2025. július 3. – 2025. augusztus 23. közötti előnevezés esetén: 5 500 Ft

**Rövid táv éremmel (maximum 3 db csapat nevezhet):**

2025. július 3. – 2025. augusztus 23. közötti előnevezés esetén: 5 000 Ft

**Hosszú táv érem nélkül (nincs létszám limit):**

2025. július 3. – 2025. augusztus 23. közötti előnevezés esetén: 4 000 Ft

2025 augusztus 24. - 2025. augusztus 28. közötti előnevezés esetén: 5 000 Ft

2025. augusztus 29-én 6 000 Ft

**Rövid táv érem nélkül (nincs létszám limit):**

2025. július 3. – 2025. augusztus 23. közötti előnevezés esetén: 3 500 Ft

2025 augusztus 24. - 2025. augusztus 28. közötti előnevezés esetén: 4 500 Ft

2025. augusztus 29-én 5 500 Ft

**Időmérés:** chipes időmérést biztosítunk minden résztvevő számára, a chipek a rajtszámok hátoldalán lesznek elhelyezve; az időeredmények célba érkezést követően folyamatosan frissülnek a www. fairtiming.hu weboldalon!

**A NEVEZÉSI DÍJ TARTALMAZZA:**

* befutócsomagot,
* a rövid táv éremmel és a hosszú táv éremmel kategória teljesítőinek egyedi érmet,
* időmérést,
* rajtszámot,
* egészségügyi biztosítást,
* a hosszú távon 2, a rövid távon 1 frissítést,
* a rövid és a hosszú táv teljesítőinek egy adag ételt a célban,
* útvonal jelölést és ahol szükséges útvonal biztosítást (de, útzár nem lesz!),
* professzionális képanyagot.

**ORVOSI FELÜGYELET:**

A rendezvény teljes időtartama alatt biztosított az egészségügyi ellátás!

**RÉSZVÉTELI FELTÉTELEK:**

1. A rendezvényen mindenki a saját felelősségére vesz részt!
2. **A rendezvényen bukósisak viselése kötelező!!!** Amennyiben valaki bukósisak nélkül vesz részt a túrán, a bukósisak hiányából származó esetleges balesetekért, károkozásért és sérülésekért a szervező semmiféle felelősséget nem vállal, kártérítésre nem kötelezhető.
3. Minden résztvevő köteles az útvonalon a KRESZ szabályait, valamint a szervezők és az útvonal biztosításában részt vevők instrukcióit betartani!
4. Minden résztvevő köteles a rendezvény teljes időtartama alatt a kerékpározásra alkalmas állapotát megőrizni!
5. Minden résztvevő köteles egészségesen és fizikailag felkészülten rajthoz állni. 14 éven aluliak csak felnőtt kísérettel, a 14 és 18 év közötti gyermekek szülő által aláírt hozzájáruló nyilatkozattal – de felnőtt kísérete nélkül - vehetnek részt a rendezvényen. A hozzájáruló nyilatkozat elérhető a rendezvény nevezési felületén <https://sportnaptar.hu/bukk-ring_CA4CCEFA5E700718> a dokumentumok pontban.
6. A kerékpárja műszaki állapotáért minden résztvevő saját maga vállal felelősséget!
7. A részvételi feltételeknek, a KRESZ szabályainak, a szervezők és az útvonal biztosításában részt vevők instrukcióinak be nem tartásából származó esetleges balesetekért, károkozásért és az egészségügyi okokból bekövetkezett balesetekért és sérülésekért a szervező semmiféle felelősséget nem vállal, kártérítésre nem kötelezhető.
8. A nevezéskor minden résztvevő a jelölő négyzet kipipálásával nyilatkozik arról, hogy a Ring sorozat adatkezelési tájékoztatóját, valamint jelen általános információk és részvételi feltételek c. dokumentumban foglaltakat (elérhető a ringsorozat.hu weboldalon és a túra <https://sportnaptar.hu/bukk-ring_CA4CCEFA5E700718> weboldalon lévő nevezési felületén) teljeskörűen megismerte és elfogadta. Enélkül a nevezés nem adható le!
9. Ha adott személyt más személy nevez be, a nevezést leadó személy vállalja, hogy az általános információk és részvételi feltételek c. dokumentumban foglaltakat megismerteti a benevezett személlyel.
10. A nevezés elküldésével minden résztvevő (kiskorú gyermek nevezése esetén annak törvényes képviselője) kifejezetten (jelölőnégyzet bepipálásával) hozzájárul ahhoz, hogy a rendezvényen kép-, hang- és filmfelvétel készülhessen róla és/vagy kiskorú gyermekéről a rendezvény időtartama alatt!
11. Az útvonal- és időpont változtatás jogát fenntartjuk!
12. A rendezvényen minden résztvevő a szervezők által biztosított rajtszámmal indulhat. A rajthelyet csak rajtszámmal lehet elfoglalni.
13. A rendezvényen minden résztvevő köteles a szervezők által biztosított rajtszámot a kerékpáron elől jól láthatóan elhelyezni! A nem megfelelően rögzített rosszul látható rajtszám miatt pontatlan lehet az időmérés! Ilyen esetben reklamációt nem fogadunk el.
14. **Indulni bármilyen típusú (országúti, mountain bike, trekking, cross, e-bike, stb.) kerékpárral lehet. Országúti kerékpár használata esetén fokozott óvatosággal kell közlekedni, kiváltképp az útvonal leírásnál jelzett rossz minőségű szakaszokon, illetve javasoljuk a legalább 25 mm széles országúti gumi használatát!**
15. További információk elérhetőek a <https://ringsorozat.hu/esemenyek/bükk-ring/> weboldalon, a rendezvény Facebook eseményén és a nevezési felületen: <https://sportnaptar.hu/bukk-ring_CA4CCEFA5E700718> !